Papildus ārstēšanas procedūrām un atbalsta grupām ir arī citas lietas, ko varat mēģināt īstenot praksē, lai palīdzētu atmest smēķēšanu.
Atteikšanās no smēķēšanas ar pozitīvu noskaņojumu var būt ļoti noderīga. Tāpēc koncentrējieties uz to, ko grasāties sasniegt, nevis uz īstermiņa diskomfortu, ko rada atmešana.
Varat arī padomāt par mirkļiem, kad Jums parasti gribas smēķēt, un iepriekš tiem sagatavoties. Piemēram, pēc ēšanas mēģiniet novērst savu uzmanību ar kādu aktivitāti vai ko citu, kas Jums patīk.
Ierastās rutīnas maiņa var patiešām ļoti palīdzēt. Tātad, ja Jūs pamostoties uzreiz smēķējāt cigareti, pamēģiniet pamainīt savus rīta paradumus. Piemēram, dzerot kafiju pa ceļam uz darbu, Jūs varat veicināt jaunu paradumu veidošanos.
Liela nozīme atmešanā var būt arī vingrošanai. Tas ne tikai labvēlīgi ietekmē vispārējo veselību, bet ir arī pierādījumi, ka tas mazina vēlmi smēķēt [popover id=ref8]. Vismaz tā var veselīgi nodarbināt Jūsu prātu.
Visu šo lietu apvienošana patiešām var ļaut Jums sasniegt mērķi, kas mainīs Jūsu dzīvi un ar kuru Jūs varēsiet lepoties.